Diari Oficial de la Generalitat Valenciana


Sumari del DOGV 8390, del 25-09-2018 (2018/8663)

Aprovació de l'informe ambiental i territorial estratègic favorable en el procediment simplificat corresponent a l'estudi de detall per a l'ordenació detallada d'agrupació d'habitatges en sòl urbà clau 13, en el carrer Mallorca, número 1. Expedient 2704/2018.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8390

Data del DOGV
:   25-09-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/8663


Data del document
:   06-08-2018

Organisme emissor
:   Ajuntament del Campello

Tipus de document
:   Anunci

Descriptors 

:   * Campello, el
    * pla d'urbanisme
    * administració local

Aprovació de l'informe ambiental i territorial estratègic favorable en el procediment simplificat corresponent a l'estudi de detall per a l'ordenació detallada d'agrupació d'habitatges en sòl urbà clau 13, en el carrer Mallorca, número 1. Expedient 2704/2018. [2018/8663]  
En compliment del que disposa l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP), i en compliment de l'Acord de la Junta de Govern Local de 6 d'agost de 2018, es procedeix a la publicació de la resolució d'informe ambiental i territorial estratègic favorable en el procediment simplificat corresponent a l'estudi de detall per a l'ordenació detallada d'agrupació d'habitatges en sòl urbà clau 13, en el carrer Mallorca, número 1 (exp. 2704/2018). L'informe ambiental i territorial estratègic es troba inserit en la pàgina web www.elcampello.es.  
En data 7 de juny de 2018, David Rico Llewelyn presenta un escrit, en representació de Nicolás Vigneron, en què aporta document inicial estratègic i estudi de detall d'ordenació detallada per a agrupació d'habitatges en clau 13, i sol·licita iniciar el procediment d'avaluació ambiental i territorial estratègica pel procediment simplificat.  
  
Vist l'informe emés pel ponent de la comissió d'avaluació ambiental, i la proposta de la comissió adoptada en sessió ordinària el dia 6 d'agost de 2018, sent l'informe favorable respecte que el pla no té efectes significatius sobre el medi ambient, i havent-se resolt l'avaluació ambiental de l'estudi de detall per a l'ordenació detallada d'agrupació d'habitatges en sòl urbà clau 13, en el carrer Mallorca, número 1, pel procediment simplificat, en virtut de les atribucions conferides per la legislació vigent en matèria de règim local, la Junta de Govern Local acorda:  
«Primer. Emetre resolució favorable de l'informe ambiental i territorial estratègic, quant al procediment simplificat d'avaluació ambiental i territorial estratègic de l'estudi de detall per a l'ordenació detallada d'agrupació d'habitatges en sòl urbà clau 13 en el carrer Mallorca, número 1, de conformitat amb els criteris de l'annex VIII de la LOTUP, per considerar que no té efectes significatius sobre el medi ambient, i correspon continuar la tramitació d'aquest de conformitat amb el capítol III del títol III del llibre I de la LOTUP. L'interessat hi haurà d'incorporar el que s'indica en la proposta d'informe del ponent de la comissió.  
  
Segon. Comunicar la present resolució de l'informe ambiental i estratègic al Ple de l'Ajuntament, com a òrgan substantiu, a l'òrgan promotor i als promotors de l'estudi de detall de conformitat amb l'article 51.7 LOTUP.  
Tercer. Publicar la resolució de l'informe ambiental i territorial estratègic en el Diari Oficial de la Generalitat Valenciana, segons prescriu l'article 51.7 de la LOTUP. Estarà disponible en la pàgina web municipal http://www.elcampello.es/.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels seus efectes si, una vegada publicat en el Diari Oficial de la Generalitat Valenciana, no s'haguera aprovat el pla o programa en el termini màxim de quatre anys des de la seua publicació. En tal cas, haurà d'iniciar-se novament el procediment d'avaluació ambiental i territorial estratègica.  
Quart. Contra aquesta resolució, per ser un acte de tràmit, no podrà interposar-se recurs, sense perjudici dels que, si escau, siguen procedents en via judicial contenciosa administrativa contra la disposició de caràcter general que haguera aprovat el pla o programa, o bé, sense perjudici dels que siguen procedents en via administrativa contra l'acte, si escau, d'aprovació del pla o programa.»  
  
El Campello, 6 d'agost de 2018.- L'alcalde per delegació: José Ramón Varó Reig.